Afrika napreduje u borbi protiv AIDS-a
U Južnoj Africi, nadležni procenjuju rezultate ambiciozne kampanje koju je vlada pokrenula na dan borbe protiv AIDS-a pre godinu dana
U Južnoafričkoj Republici, najpogođenijoj zemlji na svetu sa pet miliona i 700 hiljada zaraženih virusom HIV, nadležni i aktivisti procenjuju rezultate ambiciozne kampanje koju je vlada pokrenula na prošlogodišnji Dan borbe protiv side. Južnoafrički predsednik Džejkob Zuma, pre godinu dana, najavio je veliku ofanzivu protiv side i virusa HIV. „ Predsednik Zuma je najavio da će u narednoj godini na virus HIV biti testirano 15 miliona ljudi, da će biti prošireni programi lečenja i započeta velika kampanja prevencije bolesti. To je bio dramatični preokret u odnosu na politiku prethodne vlade Taboa Mbekija, koja je umanjivala ozbiljnost epidemije. Borac protiv side Mark Hejvud, zamenik predsednika južnoafričkog Nacionalnog saveta za sidu, kaže da je ove godine testirano gotovo četiri miliona ljudi i da se udvostručio broj onih koji dobijaju tretman. Hejvud kaže da se preovlađujući značaj side u Južnoafričkoj Republici stabilizovao, ali da stope smrtnosti i novih infekcija uglavnom ostaju nepromenjene. On za to okrivljuje nedostatak sredstava, odlučnosti i planiranja. Ujedinjene nacije, u izveštaju izdatom uoči Dana borbe protiv side, kažu da se uprkos svemu tome postiže napredak širom Afrike, u kojoj žive dve trećine svih koji su zaraženi HIV-om. Generalna direktorka regionalne službe Ujedinjenih nacija za borbu protiv side, Šila Tiu, kaže da je u protekoloj deceniji broj novoinficiranih i umrlih na celom kontinentu opao za 25 odsto. Ipak, ona upozorava da ne sme doći do opuštanja. „ Mark Hejvud veruje da je najvažnija globalna borba protiv HIV-a. „ Borci protiv side kažu da su globalna politika i ekonomija složenije i strahuju od smanjenja zamaha i političke rešenosti, zajedno sa smanjenjem fondova zbog finansijske krize.